CELEX: 32006R1016
Language: el
Date: 2006-07-04 00:00:00
Title: Κανονισμός (ΕΚ) αριθ. 1016/2006 της Επιτροπής, της  4ης Ιουλίου 2006 , για την τροποποίηση του κανονισμού (ΕΚ) αριθ. 1615/2001 για καθορισμό των εμπορικών προδιαγραφών για τα πεπόνια

5.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/9
            
         
      ΚΑΝΟΝΙΣΜΌΣ (ΕΚ) αριθ. 1016/2006 ΤΗΣ ΕΠΙΤΡΟΠΉΣ
   
   της 4ης Ιουλίου 2006
   για την τροποποίηση του κανονισμού (ΕΚ) αριθ. 1615/2001 για καθορισμό των εμπορικών προδιαγραφών για τα πεπόνια
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), και ιδίως το άρθρο 2 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1615/2001 της Επιτροπής (2) καθόρισε τις εμπορικές προδιαγραφές για τα πεπόνια, ιδίως όσον αφορά την επισήμανση.
            
         
               (2)
            
            
               Για λόγους σαφήνειας και για την εξασφάλιση της διαφάνειας σε διεθνές επίπεδο, πρέπει να ληφθούν υπόψη οι τροποποιήσεις που επήλθαν πρόσφατα στην προδιαγραφή FFV-23 σχετικά με την εμπορία και τον έλεγχο της εμπορικής ποιότητας των πεπονιών από την ομάδα εργασίας για την τυποποίηση των αλλοιώσιμων προϊόντων και τη βελτίωση της ποιότητας της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ).
            
         
               (3)
            
            
               Τα πεπόνια ταυτοποιούνται και διατίθενται στο εμπόριο ανάλογα με τον εμπορικό τους τύπο. Οι βασικοί εμπορικοί τύποι περιλαμβάνονται σε φυλλάδιο το οποίο δημοσιεύτηκε από τον Οργανισμό Οικονομικής Συνεργασίας και Ανάπτυξης (ΟΟΣΑ) και περιέχει κατάλογο των βασικών εμπορικών τύπων πεπονιών, συνοδεύεται δε από παρατηρήσεις και εικόνες. Το φυλλάδιο αυτό έχει ως στόχο να διευκολύνει την κοινή ερμηνεία των ισχυουσών προδιαγραφών, ιδίως της προδιαγραφής FFV-23 της (ΟΕΕ/ΟΗΕ) στην οποία βασίζεται ο κανονισμός (ΕΚ) αριθ. 1615/2001.
            
         
               (4)
            
            
               Ως εκ τούτου, κρίνεται σκόπιμο να τροποποιηθεί ανάλογα ο κανονισμός (ΕΚ) αριθ. 1615/2001.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 1615/2001 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουλίου 2006.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 297 της 21.11.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).
   
      (2)  ΕΕ L 214 της 8.8.2001, σ. 21. Κανονισμός όπως τροποποιήθηκε τελευταία με τον κανονισμό (ΕΚ) αριθ. 907/2004 (ΕΕ L 163 της 30.4.2004, σ. 50).
   
      ΠΑΡΑΡΤΗΜΑ
      Στο σημείο VI.B (Διατάξεις σχετικά με τη σήμανση — Φύση του προϊόντος) του παραρτήματος του κανονισμού (ΕΚ) αριθ. 1615/2001, η δεύτερη περίπτωση αντικαθίσταται από το ακόλουθο κείμενο:
      
                  «—
               
               
                  Όνομα του εμπορικού τύπου (1)
                  
               
            
                  —
               
               
                  Όνομα της ποικιλίας (προαιρετικό).
               
            
         (1)  Οι βασικοί εμπορικοί τύποι ορίζονται στη δημοσίευση του καθεστώτος του ΟΟΣΑ για την εφαρμογή διεθνών προδιαγραφών στα οπωροκηπευτικά “Commercial types of melons/Les types commerciaux de melons, OECD, 2006”, που είναι διαθέσιμη στην ακόλουθη διεύθυνση http://www.oecdbookshop.org».